หุ้นสหรัฐปิดบวกแรง
ตลาดหุ้นสหรัฐปิดพุ่งแรง ดาวโจนส์ ทุบสถิติสูงสุดในรอบ 5 ปี จากสัญญาณความเข้มแข็งทางเศรษฐกิจของอเมริกา
6 มี.ค. 2556

ตลาดหุ้นสหรัฐปิดพุ่งแรง ดาวโจนส์ ทุบสถิติสูงสุดในรอบ 5 ปี จากสัญญาณความเข้มแข็งทางเศรษฐกิจของอเมริกา       ดัชนีหุ้นดาวโจนส์ เพิ่มขึ้น 125.95 จุด (0.89 เปอร์เซ็นต์) ปิดที่ 14,253.77 จุด ทุบสถิติสูงสุดตลอดกาล 14,164.53 จุด ซึ่งทำเอาไว้เมื่อวันที่ 9 ตุลาคม 2007 ลงอย่างง่ายดาย แนสแดค เพิ่มขึ้น 42.10 จุด (1.32 เปอร์เซ็นต์) ปิดที่ 3,224.13 จุด เอสแอนด์พี เพิ่มขึ้น 14.59 จุด (0.96 เปอร์เซ็นต์) ปิดที่ 1,539.79 จุด
ขณะที่ราคาน้ำมันก็ขยับขึ้นพอสมควร สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนเมษายน เพิ่มขึ้น 70 เซนต์ ปิดที่ 90.82 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 1.52 ดอลลาร์ ปิดที่ 111.61 ดอลลาร์ต่อบาร์เรล